《塔映庄访桂上人》
清代·杨德文

天气日夕清，万象纷在目。远山螺髻旋，浅水鱼鳞蹙。

隔林人语微，鸡犬答空谷。此中有高僧，暝坐栖茅屋。

萝扉风为开，花径罗云族。几榻青苔生，茶烟媚幽独。

我蜡阮孚屐，间来访金粟。塔影空独圆，衣裳净寒绿。

作者简介：杨德文，字鹤冲，号健斋，无锡人，辛酉举人，官芜湖教谕，有《澹宁山房稿》。